Σπιτικές τορτίγιες καλαμποκιού
Φτιάξτε μόνοι ένα από τα πιο χαρακτηριστικά σνακ από το Μεξικό. Μπορείτε να τις απολαύσετε με πολλούς και διαφορετικούς τρόπους.
300 γρ. καλαμποκάλευρο, 350 ml ζεστό νερό, 1 κουτ. σούπας ελαιόλαδο, αλάτι
Σε ένα μπολ βάζουμε το καλαμποκάλευρο και 1/4 κουτ. γλυκού αλάτι και ανακατεύουμε. Προσθέτουμε το μισό νερό και αφήνουμε να σταθεί το μείγμα για 10 λεπτά. Ρίχνουμε το υπόλοιπο νερό και το λάδι και αναμειγνύουμε για να φτιάξουμε μια μαλακή, εύπλαστη ζύμη.Χωρίζουμε τη ζύμη για τις τορτίγιες σε 10 ίσα κομμάτια και τα ανοίγουμε σε λεπτούς δίσκους με διάμετρο περίπου 20 εκ. τον καθένα και πάχος περίπου 1-2 χλστ. Χρησιμοποιούμε πλάστη για να λεπτύνει και να ανοίξει το κάθε κομμάτι ζύμης. Ζεσταίνουμε ένα μεγάλο, στεγνό, αντικολλητικό τηγάνι σε δυνατή φωτιά. Βάζουμε μία-μία τις τορτίγιες στο τηγάνι και ψήνουμε για 1 λεπτό από κάθε πλευρά μέχρι να πάρουν λίγο χρώμα. Γεμίζουμε τις τορτίγιες με διάφορα υλικά για να κάνουμε τάκος ή σερβίρουμε με φαχίτας και γουακαμόλε.Μπορούμε να τις κάνουμε και τσιπς ως εξής, αφήνουμε τις τορτίγιες λίγο να κρυώσουν – μπορούμε να χρησιμοποιήσουμε και έτοιμες τορτίγιες καλαμποκιού. Kόβουμε τις τορτίγιες σε τρίγωνα κομμάτια. Ζεσταίνουμε ένα μεγάλο τηγάνι, προσθέτουμε 5 κουτ. σούπας ελαιόλαδο και τηγανίζουμε τα τριγωνικά κομμάτια, σε παρτίδες, για 1-2 λεπτά από κάθε πλευρά, μέχρι να ροδίσουν και να γίνουν τραγανά. Σερβίρουμε με κάποια σάλτσα ή γουακαμόλε.
Αλεύρι (ζύμες)